Фатхи Бурнаш

Фатхи Бурнаш (; паспортра çырни — Фатхелислам Закирович Бурнашев (); (кăрлач, 13, 1898, Хирти Пикшик, — çурла, 1, 1942, Куйбышев) — тутар совет драматургĕ, сăвăçи, прозăçи, публицисчĕ, тăлмачĕ, театр ĕçченĕ.

 Биографи 
Хусанти медресере вĕреннĕ. 1919 çулта РКП (б) кĕнĕ. Октябрь революцийĕ хыççăн çыравçă тата пĕрлĕх ĕçне пикеннĕ. Тутарла тухакан хаçат-журнала, çав шутра «Чаян» (Скорпион) журнала та, редакциленĕ. 

Ф. Бурнаша Тутар ТĔК пайташĕ пулма суйланă. 1927—1928 çулсенче — Камал ячĕллĕ Театрăн директорĕ (халĕ Тутар академи Галиаскар Камал ячĕллĕ театрĕ, Хусан). Пичетре театр ӳнерĕн ыйтăвĕсене хускатнă.

1940 çулăн çурлан 24-мĕшĕнче ăна аресленĕ. 1941 çулхи кăрлачăн 24-мĕшĕнче ТАССР Аслă сучĕ 58-2, 58-10 статьян 1, 58-11 пайĕпе айăпланă — 10 çуллăха хупнă, 5 çуллăха правасене туртса илнĕ, пурлăхне конфискациленĕ.

Тепĕр хутчен унăн ĕçне 1942 çулхи çĕртмен 15-мĕшĕнче СССР ШĔХК çумĕнчи уйрăм канашлăвĕ пăхса тухнă та çав çулах, çурлан 1-мĕшĕнче  Куйбышевре персе пăрахнă. 1957 çулта реабилитациленĕКниги памяти - Татарстан.

Официаллă кăларăмсенче, 1988 çулчен, 1946 çулта вилнĕ тесе çырнă пулнă.

 Пултарулăхĕ 
Фатхи Бурнаш — драма тата лирика хайлавĕсен авторĕ, вĕсем тутарсен илемлĕ литературпе театрне пуянлатнă.

Литературăра 1914 çултанпа. 20 ытла пьесăна хайланă. Малтанхи паллă ĕçĕсем —  романтикăлла трагеди «Таhир и Зөhрә» (уйрăммăн 1920 çулта тухнă) тата драма «Яшь йөрәкләр» (Çарăк чĕресем) (уйрăммăн 1920 çулта кăларнă).

 Асăнмалăх 
 Палăк, Хирти ПикшикреЧӑваш Енри ялта тутар поэчӗн палӑкне уҫнӑ

 Литература 
 Театральная энциклопедия. Том 1/Глав. ред. С. С. Мокульский — М.: Советская энциклопедия, 1961.

 Асăрхавсем 

 Каçăсем 
 Известный драматург, сатирик, переводчик Фатхи Бурнаш
 Бурнаш (Бурнашев) Фатхи Закирович (1898—1946)

Категори:Тутар çыравçисем
Категори:Тутар драматургĕсем
Категори:СССР тăлмачĕсем
Категори:Тутарстанăн тăлмачĕсем
Категори:Совет Союзĕнче персе пăрахнисем
Категори:ССКП пайташĕсем